A páciensek általában szilikongél-implantátumokat választanak, amelyek telt formájuk érdekében vastag szilikongéllel vannak megtöltve, de néhányan a sós implantátumok mellett döntenek, amelyeknek szilikon burkában steril sós víz van. A sóoldatos implantátumokat a behelyezést követően meg lehet tölteni, így a bemetszések és a hegek kisebbek lehetnek.
A legmegfelelőbb implantátumtípus kiválasztásához feltétlenül kérd ki plasztikai sebészed tanácsát!
Szilikon implantátum esetében kétévente javallott MRI segítségével az úgy nevezett. „csendes repedés” (megrepedt implantátum, ami nem okoz tüneteket) ellenőrzése.
Kutatások kimutatták, hogy az implantátumok nem befolyásolják számottevően a mammogram eredményeit, így továbbra is hatékonyan elvégezhető a rákos betegségek szűrővizsgálata, azonban nagyon fontos, hogy tudasd a vizsgálatot végző szakemberrel, hogy mellimplantátumokkal rendelkezel.
A szilikon implantátumok lehetnek sima vagy texturált felületűek. A közelmúltban a texturált implantátumok használata összekapcsolódott a ritka típusú limfóma BIA-ALCL magasabb kockázatával, így 2019. júliusától egyes helyeken visszahívták a piacról az Allergan által gyártott texturált implantátumokat, illetve a microtexturált implantátumok használatát javasolják a sebészeknek.